open-index/open-wikipedia-markdown huggingface dataset:
لوپان التالت لجوزء 1

**لوپان التالت لجوزء 1** هي سيرية جاپونية د لآنيمي تلفازي من إينتاج طوكيو موڤي. پارتيا من لفرونشيز د لوپان التالت، هو أول آنيمي تلفازي تآضاپطا من لمانݣا د لوپان التالت ديال مانكي پانتش. السيريا كانت سميتها ف لأصل ( جاپونية: **ルパン三世**، روپان سانسِييْ - داريجة: لوپان التالت) ف قناة يوميوري من 24 أكتوبر 1971 حتى ل26 مارس 1972.

## حبكة

آرسين لوپان التالت لحفيد ديال الشفار لحرايفي آغسين لوپان. ب لمعاونة د رفاقو ضايسكي جيݣين و ݣوويمون إيشيكاوا الطلطاش و لكراش ديالو فوجيكو ميني، غايدير أعضم لعمليات د السرقة ف ݣاع لوقات، ف لوقيتة لي ديما هربان من لموحقيق كويتشي زينيݣاطا.

## كاراكطير

* آرسين لوپان التالت ب صوت ياسوو ياماضا
* ضايسكي جيݣين ب صوت كييوشي كوباياشي
* فوجيكو ميني ب صوت يوكيكو نيكايضو
* ݣوويمون إيشيكاوا الطلطاش ب صوت تشيكاو أوهتسكا
* لموحقيق كويتشي زينيݣاطا ب صوت ݣوروه نايا

## لستيقبال النقدي

رييد نيلسن من آنيمي نيوز نيتوورك كتب، هاد السيرية ف لغالب هي أكتر سيرية متنوعة ف الستيل من هاد لفرونشيز. لحلقات لولين كانت فيهوم لمسة من الستيل د لهاردبويلد و كاتستهدف كتر فيئة السينين، من إيخراج ماساكي أوهسومي، ف لوقيتة لي لحلقات لوسطانية و لخرة فيهوم موود إيجابي و مناسب للأطفال ب فضل التوجيه د الديو، هاياو مييازاكي و إيساو طاكاهاطا. الطرونزيسيو من النص لول د لآنيمي ل النص التاني ماشي دازت غي ب سالاسة و صافي، و لاكين ب طاريقة موتيرة للنديهاش، و كاتقدر تعطي للمتفرجين لمحة من التانووعات لي كاتقدمهوم هاد لفرونشيز.

## مصادر

* https://www.animenewsnetwork.com/encyclopedia/anime.php?id=886
* https://www.animenewsnetwork.com/feature/2016-01-22/lupin-the-third-where-to-start-and-what-worth-watching/.97834


تصنيف:سيريات د آنيمي تلفازي بدات ف 1971
تصنيف:سيريات د آنيمي مبازية على مانݣا
لوپان التالت (مانݣا)

تصغير|مانكي پانتش
**لوپان التالت** (ب لجاپونية **ルパン三世**، روپان سانْسِيْ) هي سيريات ديال لمانݣا جاپونية كتبها و رسمها مانكي پانتش. لقصة كاتدور على لموغامرات ديال الشفار لحرايفي لوپان التالت، لحفيد د آغسين لوپان، الشفار لكلاس ديال سيرية د ريوايات موغيس لو بلون.

لمانݣا د لوپان التالت بدات كاتسلسل ف لمجلة لأسبوعية مانݣا آكشن ف غشت 1967 و ولات فرونشيز فيها بزاف د لمانݣات، 7 د سيريات د لآنيمي متلفزة، 6 د لافلام د لآنيمي د سينيما، 2 د لأفلام تصوير حقيقي، 26 سپيشل د لآنيمي متلفزة، و بزاف د السيديات لموسيقية و لوعاب لڤيديو.

## سينوپسيس

لوپان التالت حفيد ولد خو آغسين لوپان، "الشفار لكلاس" لأوريجينال، واحد من أشهر و أكتر الشفارة لمطلوبين ف لعالم. شفار بلا ضامير وخا عندو حس لفوكاهة، نقطة ضعفو هوما لعيالات الزوينات. لوپان تابعو ديما لموحقيق زينيݣاطا و ف أغلب لمرات مرافقينو كليكة ديال لغدارة لي ماشي أوفياء و هو كايحاول يدير أكتر عمليات السطو لي عمرها تخطر على البال، ولا كيفاش كايتعامل معا بزاف، بزاف د الناس لي باغيينو يموت.

## الشخصيات
* لوپان التالت : هو لحفيد د الشفار النبيل آغسين لوپان، هو أكتر شفار مطلوب ف لعالم و عقل إيجرامي عبقاري .
* ضايسكي جيݣين : هو التيرور د لوپان، كايقدر يجبد لفردي و يتيري بيه ف 0.3 جوزء ف التانية ب ديقة كبيرة.
* ݣوويمون إيشيكاوا الطلطاش : هو السليل رقم 13 ديال الساموراي لمنشق على لقانون إيشيكاوا ݣوويمون، عندو سيف سميتو ريووسي قادر يقطع تقريبا أي حاجة.
* فوجيكو ميني : شفارة دكية و حرايفية، كاتخدّم لجاديبية لأنتوية ديالها باش تاخد داكشي لي بغاتو من عند أي راجل.
* لموحقيق كويتشي زينيݣاطا : هو موحقيق معا لبوليس خدام عند لآنطيرپول، كرس حياتو كاملة باش يشد لوپان. زينيݣاطا مبازي على الشخصية الجاپونية لمشهورة لي ضد لجريمة زينيݣاطا هييجي.

## إلهامات أترات ف لمانݣا
بزاف د لموؤتيرات لي أنسپيرات مانكي پانتش ف لمصايبة د لكاراكطير و لموود د لمانݣا، كاتبدى من لأفلام د آلفريد هيتشكوك حتى للكوميدية لعاباتية ديال مجلة ماد Mad لميريكانية، زيد مانكي پانتش جمع بينات شي خصايل كاينة ف ريواية لوپان ديال موريص لو بلون معا خصايل كاينة ف أفلام دجايمس بوند باش يقدر يطور الشخصية النرجسية و لمتغزلة د لپروطاݣونيست، لمانݣا ف لأصل كانت كاتستهدف لبالغين، عليها تصايبات لكاراكطير د فوجيكو ميني باش تعطي لحوضور لأونتوي و نسمة من لكاركطير د "لبنت لمتيرة ف دجايمس بوند".
لكاراكطير د جيݣين مأنسپيريا من لمومتيل دجايمس كوبرن ب لخوصوص الدور ديالو ف ذا ماݣنيفيسنت سيڤن (1960)، ف لوقيتة لي لكاراكطير د ݣوويمون تصايبات باش تعطي لمسة جاپونية (شرقية) ف وسط سيريا مأنسپيريا بزاف من التاقافة لغربية، لموحقيق زينيݣاطا، لعدو لدود د لوپان، كان لغرض منو هو صنيع دينامية كاتشبه للعلاقة مابين لقط و لفار لي ف سيرية لكارتونية طوم & دجيري ديال ويليام هانا و دجوزيف باربرا، لي ب راسها مأنسپيريا من لكوميدية التهريجية.

## مصادر

* https://www.animenewsnetwork.com/encyclopedia/manga.php?id=1632
* https://pen-online.com/culture/lupin-iii-the-pop-culture-icon-created-by-monkey-punch/

تصنيف:سيريات د لمانݣا
تصنيف:مانݣا د 1967
تصنيف:مانݣا سينين
تصنيف:مانݣا د فوطاباشا
شدى تيڤي

**شدى تيڤي** هيا قناة موسيقية منوعة فضائية ديال لمزيكة و لبرامج لفنية و لأغاني من روطانا موجهة لدول لمغرب لكبير.

## تاريخ
ف شتنبر 2012 تختار لإعلامي رشيد حياك باش يأسس شدى تيڤي لي بدات لبت ديالها ف 17 يناير 2017.

## مصادر

تصنيف:قناة د تلفازة
مونكي پانتش

**كازوهيكو كاطوو** (جاپونية **加藤一彦**، كاطوو كازوهيكو، تزاد ف 26 ماي 1937 - توفى ف 11 أبريل 2019)، معروف ب السمية لفنية **مانكي پانتش** ( **モンキー・パンチ**، مونكيي پانتشي)، كان مانݣاكا جاپوني، معروف ب السيريات د لوپان التالت.

## الستيل و لانسپيراسيو

مانكي پانتش كايعتابر أوسامو طيزوكا هو أكتر واحد أنسپيراه باش يبدا يصايب لمانݣا و التاني موراه لي صنع جمهور ف ميريكان. ف لبدية ديالو ماكانش كايعرف يرسم الشخصيات النيسائية و كان كاينقلهم من مجلة پلاي بوي لجاپونية من هاد لمجلة صايب لكاراكطير د فوجيكو ميني لي ف لوپان التالت.
علم راسو الرسيم بسباب لقراية ديالو للرسمات ديال سيرخيو آراݣونيس د مجلة ماد لميريكانية، وقرر يصايب مانݣا على مغامرات شفار موعاصير، لحفيد ديال آرسين لوپان د ريواية موغيس لو بلو.

## لأعمال ديالو

* لوپان التالت ( ルパン三世، روپان سانسييْ) : 1967 (مانݣا)
* لوپان التالت الجديد ( 新ルパン三世، شين روپان سانسييْ) : 1977 (مانݣا)
* سيندريلا بوي ( シンデレラボーイ، شينديريرا بوي ) : 1980 - (مانݣا)
* كينكيوو هاشين سايڤر كيدس : 1991 (آنيمي)
* لوپان التالت: حي ولا ميت : 1996 (آنيمي)
* باكوماتسو ݣيجيندين رومان : 2013 ( ديزاين د الشخصيات)

## مصادر

* https://www.animenewsnetwork.com/encyclopedia/people.php?id=41
* https://www.futabasha.co.jp/introduction/2018/losers/index.html
* https://cartoonresearch.com/index.php/anime-fandom-in-north-america/


تصنيف:زيادة 1937
تصنيف:وفيات 2019
تصنيف:مانݣاكا
تصنيف:جاپونيين
تصنيف:ناس د هوكايدو
تصنيف:ناس تزادو ف هوكايدو
تعاويد عيلمي حرش

**لخيال لعيلمي لحرش** ولا **التعاويد لعيلمي لحرش** هو نوع فني فرعي د لخيال لعيلمي كايتميز ب لحتيرام ديالو لقوانين د الصيونص. أي حاجة كاتطرا ف لقصة د هاد النوع مكاتخرجش على قوانين د لفيزيك د لكون. ف هاد لقيصات، غالبا كايكون التركيز على الديقة لعيلمية.

## تعريف د النوع

التعاويد لعيلمي لحرش هو تعاويد عيلمي كايدور على لعولوم الصعيبة، ولا ب طريقة خرة لعولوم الطابيعية. بحال لبيولوجيا، لكيميا و لفيزيك. التعاويد لعيلمي لحرش كايشمل طيمات بحال، لفيزيولوجيا د كائين فضائي ب ضيطاي، الطيكنولوجيا د النانو، شرح مفصل على شي موركابات و تفاعولات كيماوية، إيكسپوزيسيو على فيزيك د لكم ولا لقوة و لحركة و لعالاقة ديالهوم ب التسافير ف لفاضاء و زيد و زيد.

عليها لغاراض من لخيال لعيلمي لحرش، هو لمصاوبة د عالم لي فيه لواقيعية لعيلمية. لكتاتبيا د هاد النوع كايكونو كايبغيو الصيونص، و كايبحتو ف الصيونص و كايكون عندهوم دراية بيه، و يقدرو يسيرو لمعاودة د لقصة على حساب لبلاصة و لوقيتة فين كايعيشو فيها، متلا لأعمال د هاد النوع ف عوام 1960 كاتبان مبدلة بزاف على لأعمال ديال عوام 2010. لكتّاب ديال التعاويد لعيلمي لحرش عادةً ماكيحملوش التقنية لأدابية ديوس إكس ماكينا، لي كاتعني فاش شي عقدة لي كاتبان ماعندهاش حل كاتّحل بشي طريقة ماشي منطقية ولّا لإحتمال ديالها ضعيف بزاف.

## خصايل د هاد النوع

التعاويد لعيلمي لحرش ماكايركزش غير على لواقيعية لعيلمية و صافي، كايركز عاوتاني على خصايل خرة لي كاتكون ب شكل نوعي ف هاد النوع.

* لحسان ب الدهشة. منين كانقراو كتوبا من هاد النوع، بحال يلا كانشوفو شي حاجة كاتجيب لإندهاش لمرة اللولة. مكانكونوش عارفين كيف وقعات و علاش.
* تركيز على التفكير لمنطيقي. يلا عرفنا حقايق جديدة على لكون، خصنا نخدموهم باش نحلو لماشاكيل. هادشي كايعني بلي خصنا نفكرو ب طريقة منطيقية و موضوعية.
* تركيز على الطيكنولوجيا. الطيكنولوجيا كاتلعب دور كبير ف هاد النوع. أغلب لمشاهد كتاخد بلاصة فشي سفينة فضائية، روبو، ولا أورديناطورات.
* تركيز على الطبيعة د بنادم. بنادم كايلعب دور مركازي ف بزاف د لأعمال د لخيال لعيلمي لحرش. ف أغلب لمرات يا كايتصرف بشكل أناني يا كايتصرف بشكل فيه نكران الدات.

## إكزومپلات من هاد النوع

### قيصاص قصيرة

* طوم ݣولدوين: لمعادلات لباردة (1954)
* دجيفري آي لانديس: مشية ف الشمش (1991)

### روايات

* آلدوس هاكسلي: عالم جديد زاعم (1932)
* نانسي كريس: طلابة ف الصبليون (1993)

### أفلام و برامج

* 2001: ؤديسيا د لفضاء (1968)
* ݣاتاكا (1997)
* إنطيرسطيلار (2014)
* لمريخي (2015)

### آنيمي و مانݣا

* ݣوست إن ذا شيل (1989 حتى لدابا)
* پلانيطيس (1999-2004)

### لوعاب د لڤيديو

* ماراطون (1994)
* طيرا إنڤيكتا (2022)

## مصادر


تصنيف:نواع د التعاويد لعيلمي
سيينين

تصغير|لغلاف ديال السيرية د لمانڭا سيينين "ڭول سلام ل بلاك دجاك" Say Hello to Black Jack
**سييْنين** هو مؤشير ديموغرافي ديال لمانݣا و لآنيمي كايستهدف لجمهور د الناس لبالغين من الرجال، لي عوموما كايكون عمرهم بين 18 و 35 ك متوسط. هادشي عكس لمانݣا شوونين، لي كاتڤيزي على الدراري الصغار و لموراهيقين لي عمرهم بين 8 سنين حتى ل18 ك متوسط.
كاين عاوتاني موقابيل د هاد النوع د لمانݣا و لآنيمي لي كايستهدف لبنات لبالغات سميتو جوسيي، لي تصاوب باش يرضي الدوق د لبنات لي لعمر ديالهوم بين 18 ل 30.

## التعريف و لخصايل

ف هاد النوع كاين تركيز قوي على لحبكة و ب التالي تركيز قل على لآكسيو و لحركة، الشخصيات و تفاعولاتهوم غاليبا كاتكون متطورة كتر على لمانݣا و لآنيمي د الشونين، بسباب هادشي، السينين بعض لمرات كايتغالط لناس معا لمانݣا د الشوجو ، حيت هاد النوع مامعروفش بزاف برا لجاپون، زيد لفانز كايعرفو مراحيل تاطوور د لكاراكطير، لعلاقات ديالهوم و الرومانسية ديالهوم، و لي بتلاتة بيهوم خصايل ف لمانݣا د الشوجو. وخا هاكداك، السينين ديما كايعالج هاد لمواضيع ب واقيعية كبر. ف لوقيتة لي الشوجو كاتركز على الميتالية ف لعلاقات الرومانسية بين لكاراكطيرات. لمانݣات لي كايكون فيهوم لهينطاي حتى هوما كايتصنفو سينين (ب ستيتناء الياووي).

لمانݣا و لآنيمي د السينين كايميلو كتر باش ينقلو لواقيع، معا بزاف د الديطاي ف نقيل لأحدات باش يزيدو حس لواقيعية، و حتى لمواضيع لي فيها لعناصر د لفنطازيا كاتدوز ب شكل منطيقي كتر من لأنواع لاخرى. هادشي مكايعنيش بلي خصنا نعممو هاد لجوانب على ݣاع لأعمال د السينين، كاين شي أعمال وخا ماتكونش فيهوم هاد لخصايل، تقدر تصنف ك سينين الا كان ف لأصل لجمهور لمستهدف هو الديموغرافية ديال السينين.

## كيفاش نقدرو نعرفو بلي شي مانݣا سيينين
صعيب تشوف شي مانݣا باش تحدد واش سيينين، شوونين، ولا شووجو. ف لوقيتة لي شي طيمات بحال لعنف الزايد و لمواضيع لجينسية يقدرو يكونو مؤشير، كاينين جوج ديال الديطاي لي نقدرو نخدموهم باش نحددو واش لمانݣا سيينين.

* الديطاي اللول هو لمجلة لأصلية لي تنشرات فيها لمانݣا، واش لمجلة سيينين ولا لا.
* الديطاي التاني هو لحضور ولا لغيياب ديال لفوريݣانا. لي هي لهيراݣانا (واحد من شكال د لكتابة لجاپونية) كاتكتب حدا لكانجي، لفوريݣانا كاتعاون الناس لي مكايعرفوش يقراو لكانجي، ملي لفوريݣانا مكاتكونش ف لمانݣا هادشي كايعني بلي لمانݣا مڤيزيا فيئة السيينين (البالغين) لي كايعرفو يقراو أغلب لكاراكطيرات ديال لكانجي.

## مجلات د السيينين

هادو إكزومپلات ديال مجلات د السيينين و لمانݣات لي تنشرو فيهوم.
* **يونݣ ماݣازين لأوسبوعية**
** 3×3 عيون
** ݣوست إن ذا شيل
** إنيشال دي
** پريزن سكوول
* **يونݣ دجامپ لأوسبوعية**
** مملكة
** كيرارا
** طوكيو غول
* **بيݣ كوميك أوريجينال النص شهرية**
** أوكامي سان
** هاݣوريݣومو
** مونستر
* **مانݣا ݣوراكو لأوسبوعية**
** ݣينݣا ليدجند وييد
** دجاك لعانيف
** ݣانيبال
* **بيݣ كوميك النص شهرية**
** روح من الشمش
** شجرة من الشمش
** ݣولݣو 13
* **كوميك كايراكطين الشهرية** (هينطاي)
* **مورنين لأوسبوعية**
** كووكينݣ پاپا
** پلانيطيس
** زيپانݣ

## مصادر

* https://www.jappleng.com/education/course/study/4/japanese-culture/lesson/160/seinen-genre 
* https://www.animenewsnetwork.com/encyclopedia/lexicon.php?id=19

تصنيف:مانݣا سينين
تصنيف:مصطلحات د لمانݣا و لآنيمي
الرؤيا د إيسكافلون

**الرؤيا د إيسكافلون** ( ب لجاپونية **天空のエスカフローネ**، طينكوو نو إسكافورووني - كاتعني، إسكافلون د السماوات) هي سيرية ديال لآنيمي تلفازي تصايبات من شووجي كاواموري ب تعاون معا ستوديو سانرايز و تخرجات من كازوكي آكاني. بدات لأول خطرة من أبريل حتى لشتنبر 1996، ف تي ڤي طوكيو الجاپونية. قناة آنيماكس ديال شركة صوني لجاپونية حتى هي نقلات السيرية، ف لجاپون و لفوروعات ديالها ب اللوغات لاخرى، سيريا دابا موتقة من كرانتشيرول.

السيرية كاتبع لقصة د واحد لبنت د التانوية سميتها هيطومي، لي لقات راسها تسيفطات من كوكب لأرض ل كوكب ݣايا معا واحد الدري من هاد لكوكب سميتو ڤان. ف ݣايا، لقات راسها ف وسط حرب بين إيمبراطورية زايباخ لي كاتحاول تسيطر على ݣايا. ڤان (لملك د فانيليا)، ب لعوين ديال آلين (فارس من آستوريا)، غايطلب الروبو السيحري ديالو إيسكافلون يوقف زايباخ. لقدرات ديال الشوافة لي عند هيطومي غاتزداهر ف ݣايا و هي كاتولي الساروت و لقوة د إيسكافلون باش يوقف لموخطاطات د زايباخ.

ف لوقيتة لي سيرية كانت قيد لينتاج، جوج مانݣات عندهوم معاودة مبدلة على بعضياتهم تطلقو. لقصة تسلسلات ف 6 د الريوايات خفيفة (ligh novels) د يوميكو تسكاموطو. فيلم آنيمي، سميتو إيسكافلون، تطلق ف يونيو 2000.

## حبكة

هيطومي، بنت د ليسي، تسيفطات من لرض لواحد لعالم سيحري سميتو ݣايا، فين غاتلاقى معا واحد لآمير صغير سميتو ڤان فانيل، لي عندو نية باش يوحد مابين لبلدان د ݣايا ضد إمبراطورية زايباخ المشؤومة. ف الطريق، غاتكتاشف واحد لقدرة مخبية فيها و غاتحاول تزول طباقي د لغوموض لي ضاير ب ڤان و لماضي ديالو، و لماشين لعيملاقة لي سميتها إيسكافلون.

## كاراكطير

**پروطاݣونيست**
* هيطومي كانزاكي ب صوت مايا ساكاموطو
* ڤان فانيل ب صوت طوموكازو سيكي
* آلين شيزار ب صوت شينيتشيرو ميكي
**آنطاݣونيست**
* فولكين فانيل ب صوت جوهجي ناكاطا
* ديلانضو آلباطو ب صوت مينامي طاكاياما
* إمبراطور ضورنكيرك ب صوت ماساطو يامانووتشي
**الشخصيات لموسانيدة**
* ميليرنا آسطون ب صوت مايومي ريزوكا
* بالݣاس ݣانيشا ب صوت طيشو ݣيندا
* ميرل ب صوت إيكو أوهطاني
* إيريا و ناريا ب صوت نارومي هيداكا و يوري آمانو
* جاجوكا ب صوت كوهجي تسوجيطاني
* إيريس آسطون ب صوت يوري آمانو
* ضرايدن فاسا ب صوت جووروهطا كوسݣي
* الرجل لخلد ب صوت تشافورين
* أمير تشيد ب صوت مينامي طاكاياما
* يوكاري أوتشيدا ب صوت مايومي ريزوكا
* سوسومو آمانو ب صوت شينيتشيرو ميكي

## مصادر

* https://www.animenewsnetwork.com/encyclopedia/anime.php?id=240


تصنيف:سيريات د لمانݣا
تصنيف:مانݣا د 1994
تصنيف:مانݣا د 1996
تصنيف:سيريات د آنيمي تلفازي بدات ف 1996
تصنيف:مانݣا شوونين
تصنيف:رانوبي
شرجم سري

**شرجم سري** ( ب نݣليزية Secret Window) هو فيلم إتارة نفسية ميريكاني خرج ف عام 2004. من بطولة دجوني ديپ و دجون تورتورو. لفيلم كتبو و خرجو دايڤيد كيپ، مبازي على الريواية لقصيرة شرجم سري، جردة سرية *Secret Window, Secret Garden* ديال سطيفن كينݣ. لقصة بانت ف لكوليكسيو د كينݣ ربعة مور نصاصة الليل *Four Past Midnight* عام 1990. لفيلم تطلق ف 12 مارس 2004 من كولمبيا پيكتشرز، جاب ربح متوسط ف لبوكس أوفيس و خدا تنقيط و مراجعات متوسطين من النقّاد.

## سينوپسيس

كاتيب ناجح واقف على الطلاق، وسط دارو حدا ضاية طاشمور *Tashmore* ولا تابعو واحد الراجل كايتاهمو ب السرقة لفيكرية.

رايني، كاتيب ناجح، كايدوز واحد لوقيتة صعيبة ف حياتو. مور ما لقى مراتو كاتخونو معا راجل آخر، نفاصلو و مشا بعيد من لمدينة لشي بلاصة ف لبلاد. واحد النهار راجل بان قدام بابو، و قدم راسو ليه ك دجون شووتر، و تاهم مورت ب نسيخ واحد لقصة منو، وخا هكاك مورت متيقن بلي يلا وراه النسخة لأصلية لأمور غاتتحل، النسخة د رايني لي بانت عامين قبل من النسخة د شووتر لي تكتبات ف 1997، ف لوقيتة لي ديال رايني تكتبات ف 1995. لموشكيل هو رايني ماقدرش يلقى النسخة لأصلية ف لوقت لمطلوب لي حطو شووتر. عليها شي أمور فشكل بدات كاتبان لي خلاتو مايلقاش النسخة لأصلية، و لكلب ديالو مات ف ضوروف غامضة، موراها مورت غايبدا يحاول يعرف شكون هو شووتر د بصح و واش هو لمسؤول على هادشي لي كايوقع.

## كاستينݣ

* دجوني ديپ ف دور مورتن "مورت" رايني
* دجون تورتورٌو ف دور دجون شووتر
* ماريا بيلّو ف دور آيمي رايني
* تيمثي هاتن ف دور تيد "تيدي" ميلنر
* لين كاريوو ف دور شيريف دايڤ نيووسم
* تشارلس إس داتن ف دور لموفتيش لخاص كين كارش
* دجون دان هيل ف دور طوم ݣريينلييف

## مصادر

تصنيف:فيلم ميريكاني
تصنيف:أفلام د 2004
تصنيف:فيلم موخود من خدمة أدبية
ڤيرتشوا فايتر (آنيمي تلفازي)

**لمقاتل النبيل** ولا **ڤيرتشوا فايتر** ( ، بااتشا فايطاه)، هو سيرية ديال لآنيمي تلفازي مبازي على السيرية د لوعاب لڤيديو ڤيرتشوا فايتر لي مصاوباها شاريكة سيݣا. من إينتاج تي ڤي طوكيو، يوميكو آدڤورتايسمنت و تي إم إس للترفيه، إيخراج هيديكي طونوكاتسو، سيناريو تسوطومو كاميشيرو، ريو طاناكا كا ضيزاينر د لكاركطير، صاطوشي كاطوه كا مودير الصوت و كاورو أووهوري كا كومپوزيطور د لموسيقى. السيرية مڤيزيا الطفال من 6 سنين حتى ل 15 لسنة، تعرضات السيرية لأول مرة ف تي ڤي طوكيو من 2 أكتوبر 1995 حتى ل 27 ليونيو 1996.

لعبة د لڤيديو مبازية على السيرية د لآنيمي سميتها، ڤيرتشوا فايتر آنيمايشن تطلقات ف 1996.

## لحبكة

مبازية على لفرونشيز د لوعاب لڤيديو الشعبية ڤيرتشوا فايتر، لقصة كاتتبع لموغامرات د آكيرا، موقاتيل د فونون لحرب وحداني لي خسر لقدرة باش يشوف لكوكبات الروحانية لي كاتبين لقادار د الراجل لقوي. دابا، الطريق ديالو ف لجولان بززات عليه يدخل للرينݣ د لمطايفة معا بزاف د الشومپيو د فونون لحرب و بززات عليه يدخل وسط موؤامرة خبيتة لي ماخصوش غير يخرج منها ب سلام و صافي، و لكين خصو يلقى طريقة باش يدمرها. ب لمعاونة د جاكي، سارة، پاي و شخصيات اخرى من اللوعاب د ڤيرتشوا فايتر، آكيرا خصو يلقى لقوة باش يقدر يغلب قوات كبر منو و يرجّع حس لقادار لي ضاع منو.

## الشخصيات

* آكيرا يوكي ب صوت شينيتشيرو ميكي
* پاي تشان ب صوت ناوكو ماتسوي
* لاو تشان ب صوت شيݣيرو تشيبا
* جاك برايانت ب صوت ياسونوري ماتسوموطو
* سارة برايانت ب صوت مايا أوكاموطو
* كاݣي-مارو ب صوت كيويوكي ياناضا
* وولف هوكفيلد ب صوت أونشوه إيشيزوكا
* جيفري ماكوايلد ب صوت ريوزابورو أوهطومو
* لايون رافال ب صوت طيتسويا إيواناݣا
* سون دي ب صوت كوهيتشي كيطامورا
* ليو كوولون ب صوت طايطين كوسونوكي
* أوني-مارو ب صوت طوشييوكي موريكاوا
* ݣاووه ب صوت كانيطو شيوزاوا
* نييو ب صوت (مامعروفش)
* إيڤا دوريكس ب صوت آتسكو طاناكا
* دورال

## مصادر

تصنيف:سيريات د آنيمي تلفازي بدات ف 1995
تصنيف:سيريات د آنيمي تلفازي مبازية على لوعاب لڤيديو
أوصوو!! كاراطي بو

**أوصوو!! كاراطي بوو** (ب لجاپونية: **押忍!!空手部**)، (ب لحروف اللاتينية: **Ossu!! Karate Bu**) هي سيرية د لمانݣا جاپونية كتبها و رسمها كوهجي طاكاهاشي. لمانݣا تسلسلات ف مجلة يونݣ دجامب لسبوعية د دار النشر شوييشا من 1985 ل 1996. 4 د ل أوڤا تآضابطاو من لمانݣا خرجو من عام 1990 حتى 1992.

## لحبكة

طاضاشي ماتسوشطا مؤخرا طلع لتانوية كانساي التيقنية و تقيد ف كلوب د لكاراطيه د ليسي لخايب السمعة. تما تلاقى معا لكاپطين د لكلوب، يوشييوكي طاكاݣي، واحد الشخص صحيح بزاف. كايخافو منو و كايحتارموه ف ݣاع قنات أوساكا، طاݣاݣي ف لداخل ديالو دري نزيه و قلبو بيض وخا فعايلو فيها لعونف.

## الشخصيات

* يوشييوكي طاكاݣي ب صوت طيشوه ݣينضا
* طاضاشي ماتسوشطا ب صوت ياسونوري ماتسوموطو
* موموتشييو هونضا ب صوت ميݣومي هاياشيبارا
* طاكآكي صايطوه ب صوت ريوه هوريكاوا
* ضايشينهان (لمعلم لكبير) ب صوت إيتشيروه ناݣاي
* ماكوطو آنضوه ب صوت كازويا طاكيكابي

## مصادر

* https://www.animenewsnetwork.com/encyclopedia/anime.php?id=7374
* https://www.animenewsnetwork.com/encyclopedia/manga.php?id=7375

تصنيف:سيريات د لمانݣا
تصنيف:مانݣا د 1985
تصنيف:أوڤا د 1990
تصنيف:أوڤا د 1991
تصنيف:أوڤا د 1992
تصنيف:أوڤا مبازية على مانݣا
تصنيف:مانݣا سينين
تصنيف:مانݣا د شوييشا
شووݣاكوكان

**شووݣاكوكان** ( ب ، كابوشكي-ݣايشا شووݣاكوكان، ف لغالب كاتنطق **شووݣاكّان** ب سباب ليدغام د لحروف) هي دار نشر جاپونية مختصة ف نشر الديكسونيرات، لأدب، لكوميك (مانݣا)، اللاتعاويد، الدي ڤي دي، و وسايط إيعلامية اخرى وسط الجاپون.

شووݣاكوكان أسسات دار النشر شووييشا، لي ب راسها أسسات دار النشر هاكوسينشا. ب تلاتة بيهوم شريكات مستاقلة على بعضياتها، و لكين كاملين داخلين ف مجموعة هيطوتسوباشي، وحدة من أكبر لمجموعات د النشر ف الجاپون. راس الشريكة د شووݣاكان كاين ف لبناية د شووݣاكان ف هيطوتسوباشي، طرف من كانضا، تشيوضا، طوكيو.

## لبدية و التاريخ د شووݣاكان

تأسسات الشووݣاكان ف 8 غشت 1922 كا دار ل النشر مختصة ف لمجلات الترباوية د التعليم لبتيدائي ل التلامد و لموعليمين ف الجاپون. معا لوقت، شووݣاكان وسعات من جيهة لوتيرة، و لمادى د لمنشورات باش يقدرو يقنّعو لحتياجات د لقوراء من ݣاع لعمار و الديموغرافيات.

ليوما، شووݣاكان وحدة من ديور النشر اللوالا د لمانݣا و نواع د لمنشورات اخرى ف لجاپون، ب إينتاج كتر من 60 مجلة، 8000 كتاب، 13000 مانݣا، 800 كتوبا-مجلات و 4000 دي ڤي دي كل عام (هادشي ف 2013).

## ليستة د لمجلات

### مجلات د لمانݣا
#### مجلات د لمانݣا كاتستهدف الدكور

#### مجلات د لمانݣا كاتستهدف النتوات

## مصادر


تصنيف:شركة جاپونية
تصنيف:شركة د النشر جاپونية
تصنيف:مقالات د مسابقة ويكيپيديا ب الداريجة غشت 2024
نادية: السر ديال لما الزرق

**نادية: السر ديال لما الزرق** ولا **لماسة الزرقا** (ب ، فوشيݣي نو ؤمي نو نادجيا، 'نادية د لبحور لغامضة') هي سيرية د آنيمي تلفازي جاپونية تصاوبات من إن إيتش كاي، طوهو، و كوراض، من كونصيپط د هاياو مييازاكي، و من إيخراج هيديياكي آنّو د ستوديو ݣايناكس. لآنيمي مآنسپيري من لأعمال د جول ڤيغن، ب الضبط رواية عشرين ألف فرسخ تحت لبحور و الشخصية د كاپطن نيمو. السيرية كاتضور على لموختاريع الشاب جون و فنانة د السيرك السابقة نادية، لي بداو مغامرة ب سباب سر لي ف السنسلة د نادية.

لآنيمي فيه 39 حلقة بدا لأول مرة من 13 أبريل 1990 حتى ل 12 أبريل 1991. و فيلم د 87 دقيقة ب نفس السمية تطلق ف 29 يونيو 1991، لأعمال ب جوج تعاون بين ستوديو ݣايناكس و ݣروپ طاك.

## لحبكة

ف 1889، لعالم ف لآوج د كتيشافات عضيمة ف طيكنولوجيا، ف لفهامة د لباشار ل لموستقبال، عدو مهيّب معروف ب سمية ݣارݣويل، مولوع ب قضية إحياء ليمبراطورية لآطلانطية لي كانت شحال هادي، و يرجعها للعز لي كانت فيه، بدا بلانات باش يسيطر على لعالم. نادية، ب لعوين د جون راتليك، و كاپطن نيمو د لغواصة نوتيلوس، خصهوم يتقاتلو باش يعتقو لعالم من ݣارݣويل و نيو-آطلانطيس. لقصة مبازية على الرواية د'20,000 فرسخ تحت لبحور' د جول ڤيغن.

## الشخصيات

* نادية لا آروال ب صوت يوشينو طاكاموري
* جون روك لارتيك ب صوت نوريكو هيضاكا
* نيمو (إليوسيس لا آروال) ب صوت آكيو أوتسكا
* ماري إن كارلسبرݣ/ ماري إن لوڤنبراو ب صوت يوكو ميزوطاني
* كينݣ ب صوت طوشيهارو ساكوراي
* ݣرانديس ݣرانڤا ب صوت كوميكو طاكيزاوا
* سانسون ب صوت كينيو هورييوتشي
* هانسون ب صوت طوشيهارو ساكوراي
* إيليكطرا ب صوت كيكوكو إينوي
* ݣارݣويل (نيميسيس لا آرݣويل) ب صوت موطومو كييوكاوا
* ليمبراطور نييو ب صوت كانيطو شييوزاوا
* آييرطون ب صوت كويتشي ياماديرا
* إييكو ڤيلان ب صوت ياسونوري ماتسوموطو

## مصادر

تصنيف:سيريات د آنيمي تلفازي بدات ف 1990
تصنيف:أفلام آنيمي د 1991
تصنيف:أفلام د 1991
تصنيف:سيريات د الرسوم مبازية على ريوايات
جول ڤيرن

**جول ڭابرييل ڤيرن** (مزيود ف 8 فبراير 1828، توفى ف 24 مارس 1905) كاتب روائي فرانساوي د التعاويد لعيلمي، شاعر و كاتب د لمسرحيات. ب التعاون معا الناشر پيير جول هيتزيل، قدر ينشر سيرية د الروايات لمعروفة ب تسافيرات واعرة *Voyages extraordinaires*، لي هيّ تسافيرة ل لمركز د لأرض (1864)، 20 ألف فرسخ تحت لبحورا (1870)، و حول لعالم ف 80 يوم (1872). الروايات ديالو مبازيين على تبقشيش عميق، و كيطراو ف النص التاني ديال لقرن 19 بحيت كياخدو ف عين لعتيبار التطورات الطيكنولوجية ديال داك الزمان.

زيادة على الروايات ديالو، كتب ڤيرن عدد ديال لمسراحيات، قيصاص قصار، تعاويدات بيوڭرافية داتية، أشعار، أغاني، و دراسات ف الصيونص، لفن و لأداب. لأعمال ديالو تحوّلو ل أفلام و سيريات د التلفازة تقريباً من نهار بدات السينيما، زيادة على تحويلها ل قيصاص د لكوميكس، مسراحيات، ؤپيرا، مزيكة و لوعاب د التيليجو.

كيتّعتابر ڤيرن من بين أهم لكتّاب ف فرانسا، و بزاف د لمناطق د ؤروپا، لي كان عندو فيها تأتير كبير على التيارات لأدابية ديال الطليعية *avant-garde* و السريالية *surrealism*. ف لعالم لأنڭلوفوني، ڤيرن كانت عندو شعبية مختالفة كا كاتب ديال قيصاص الدراري الصغار، بسباب الطرجامات لمختاصرة و لمبدّلة د لكتوبا ديالو. من التمانينات د لقرن 20 السمعة لأدابية ديالو عند لأنڭلوفونيين تحسّنات.

جول ڤيرن تاني أكتر كاتب ف لعالم لي تطرجمو لأعمال ديالو من عام 1979، مور أڭاطا كريستي، و فايت ويليام شيكسپير. كيتسمّى شي مرات "لبّات ديال التعاويد لعيلمي"، لي هوّ لقب كيتّعطى تا ل هيربيت جورج ويلز و هيوڭو ڭيرنزباك. ف عوام 2010 كان أكتر كاتب فرانساوي تطرجم ليه ف لعالم. ف فرانسا، تّعتابر عام 2005، "عام جول ڤيرن" حيت كانت دازت 100 عام على لوفاة ديالو.

## مصادر


تصنيف:وفيات 1905
تصنيف:كاتب فرانساوي
تصنيف:تعاويد
تصنيف:زيادة 1828
لوپان التالت : فيلم تجريبي

**لوپان التالت : فيلم تجريبي** ( ب ، روپان سانسيي پايروطو فيرومو). هو فيلم آأنيمي قصير جاپوني خرجو ماساكي أوهسومي ف عام 1969. هو أول آضاپطاسيو د آنيمي تلفازي ديال سيريات لمانݣا لوپان التالت د مونكي پانتش لي بدات ف 1967. لفيلم ديال 12 لدقيقة تصاوب من عند ستوديو طوكيو موڤي و كان ناوي يلفت ب لفيلم لنتيباه باش يقدر يمول إينتاج كبر. ف وقيت 1971 تعاودات لخدمة د لفيلم ك بت تلفازي تجريبي ب أصوات جداد تعزلو من قناة يومييوري، هادشي لي كان سباب ف السيرية د لآنيمي لوپان التالت لجوزء 1.

## لحبكة

لوپان التالت و رفاقو حطو بلان باش يهربو من لموفتيش لمعكس زينيݣاطا و الساموراي لمورتزق ݣوويمون إيشيكاوا.

لفيلم فتيتاحية د الشخصيات الرئيسية د لوپان التالت. و حنا كنعرفو شكون من شكون ف هاد السيرية. زينيݣاطا تابع لوپان و عيصابتو ف واحد لقصر مهجور، ف لوقيتة لي ݣوويمون باغي يقتل لوپان لأهداف شخصية. أما لوپان خطط ديجا للبلان لي غايخليه هو صحابو برا لمعماعة.

## الشخصيات

* لوپان التالت : ب صوت ناتشي نوزاوا (لبت السينيمائي)، طايتشيروه هيروكاوا (لبت التلفازي)
* ضايسكي جيݣين : ب صوت كييوشي كوباياشي
* لموفتيش زينيݣاطا : ب صوت شينسكي تشيكايشي (لبت السينيمائي)، تشيكاو أوهتسكا (لبت التلفازي)
* فوجيكو ميني : ب صوت آيكو ماسوياما
* ݣوويمون إيشيكاوا : ب صوت ݣوروه نايا (لبت السينيمائي)، أوصامو كوباياشي (لبت التلفازي)

## لستيقبال النقدي

كريس بيڤريدج ديال لفاندوم پوست كتب، لفيلم التجريبي بصح قبط لفيلينݣ و لموود د لمانݣا لأصلية لوپان التالت ف الديزاين د لكاراطير و لكوميدية لجينسية، هادشي خلا لفيلم "بصح زوين ف لفراجة".

## مصادر

* https://www.fandompost.com/2012/07/06/lupin-the-3rd-first-tv-series-complete-collection-anime-dvd-review/
* https://m.imdb.com/title/tt0883384/

تصنيف:أفلام د 1969
تصنيف:أفلام آنيمي قصيرة
تصنيف:أفلام آنيمي مبازية على مانݣا
تصنيف:أفلام آنيمي د 1969
إيزابيل دو شاريير

**إيزابيل دو شاريير** (مزيودة ف 20 أكتوبر 1740، توفات ف 27 دجنبر 1805) لمعروفة ف هولاندا ب **بيل ڤان زويْلن**، كانت كاتبة هولاندية سويسرية ديال لفترة د الضواو، لي دوّزات النص التاني د حياتها ف كولومبيي، نوشاطيل، سويسرا. دو شاريير معروفة دابا ب لبريات و الروايات ديالها، و عندها تا كتيّبات، مؤلفات د لمزّيكة و مسراحيات. كان عندها هتيمام كبير ب لمجتمع و السياسة ف زمانها، و لأعمال ديالها ف جوايه التورة لفرانساوية تارت هتيمام مابيهش.

## صغرها
تولدات إيزابيل ف قصر زويلن حدا مدينة ؤتريخت، ف فاميلة أريسطوقراطية، و كانت لكبيرة ف 7 د لخوت و لخواتات.

ف 1750، واليديها سيفطوها ل جونيڤ، و سافرات ف فرانسا و سويسرا معا لمربية ديالها لفرانساوية جان لويز بريڤوصط، لي قرّاتها مابين 1746 و 1753. حيت بقات كاتهضر غير لفرانساوية ل مدة عام، ملي رجعات ل هولاندا، كان خاصها تعاود تتعلم ل لهولاندية. وخا داكشي بقات لفرانساوية اللوغة لمفضلة عندها، و هادشي كيفسر علاش تشهرات كتر برا بلادها.

خدات إيزابيل تعليم ب مقدار كبر من لبنات ف زمانها، و واليديها كانو منفاتحين و خلاوها تقرا لماط و لفيزيك و اللوغات بحال اللاتينية، الطاليانية، لألمانية و النݣليزية. ب بزاف د الشهادات، كانت إيزابيل تلميدة قرّاية.

فاش كان ف عمرها 14 عام، بدات كاتبغي واحد لكونط پولوني سميتو پيتر دونهوف. هاد اللخر ماكانش مسوّق ليها، داكشي علاش جاها إحباط، و غادرات ؤتريخت ل مدة 18 شهر. و هي كاتكبر، تعرّفات على ناس خرين، ولاكين ماصدقاتش لعلاقة معاهوم. إيزابيل كانت كاتشوف الجواج طريق باش تاخد لحرية، ولاكين ف نفس لوقت كانت باغية تتجوج على حب.

## لكبر
ف 1771، تجوجات ب شارل إمانويل دو شاريير دو پينطاز، لي كان ؤستاد ديال خوها روني. لكوپل ستاقرو ف كولومبيي، ف نوشاطيل، لي كان حاكمها فريدريك لعضيم. لمنطقة كانت كاتمتع ب حرية لعقيدة، و هادشي خلا عدد ديال الناس لمطاهدين سياسياً و فكرياً يهاجرو ليها، منهوم جان جاك روسو، لي إيزابيل ولات معجبة ب لأفكار ديالو.

إيزابيل دو شاريير ولات مرفّحة بعدما ورتات تروة من واليديها، لي منها 40% د لأسهم ديال شركات بحال شركة لهند لغربية لهولاندية، شركة لهند الشرقية لهولاندية، الشركة لبريطانية د لهند الشرقية و شركة لبحر د الجنوب، لي كانو كيجيبو بزاف د لفلوس ب تخدام لعبيد ف لمزارع. كاين ريّ لي كيݣول بلي إيزابيل ماكاتنش عندها نضرة نتيقادية ضد لعبودية، على حساب بريات ديالها و روايتها "تلاتة د لعيالات" *Trois Femmes* (1795). ف بريات خرين من 1798، هضرات على "لبشاعة" *horreurs* ديال لعبودية ف لمستعمرات، و ف ضرف 5 سنين مورما خدات لورت كانت باعت 70% ديال لأملاك ديالها ف دوك الشركات.

## مصادر

تصنيف:زيادة 1740
تصنيف:وفيات 1805
تصنيف:كاتبة هولاندية
تصنيف:كاتبة سويسرية
شوونين

[تصغير|كوصپلي ديال [ناروطو ؤزوماكي الشخصية الرئيسية ديال لمانڭا و لأنيمي ناروطو.]]
**شوونين** ( ب الجاپونية 少年) هو مؤشير ديموغرافي ديال لمانݣا و لآنيمي كايستهدف جمهور د لولاد الدكور، مابين لعمر د 8 و 18 كا متوسط. لمانݣا د الشوونين ف أغلب لخطرات كاتعتابر لموقابيل د لمانݣا د الشوجو د لبنات لي عمرهم بين 8 و 18. وخا هاكداك، هاد لمؤشيرات د لمانݣا ب جوج بيهوم يقدرو يتمتعو بيهوم لقوراء من ݣاع لعمار و الجناس.

## التعريف و لخصايل
مانݣا د الشوونين ب شكل عام كاتميل لجيهة النواع لفنية د لآكشن و لمغامرة. ف لغالب كاتضم عناصير من لعنف، ب درجات مختالفة على حساب لمانݣا، و تقدر تكون دموية و يكونو فيها طيمات د لبالغين. بزاف د لمانݣات د الشونين كايصورو فرقة د لمطايفة، متعاونين معا بعضياتهوم على ود هدف مشتارك. لفوكاهة حتى هي من لخصايل الشايعة ف الشوونين، بحال ف لحضور د شخصية نتوة جدابة، هاد النوع بعض لمرات كايتسمى بيشوجو 美少女.

واحد لميتال شايع و واضح على الشوونين هو لمانݣا و لآنيمي د ل"مطايفة"، فين جوج د للمحاربين لقويين كايطايفو معا بعضياتهوم، ب واسطة بزاف د الشكال د فنون لحرب و لقوى لخارقة. إيكزومپلات بحال، دراݣون بول، شعلة د ريكا و رورووني كينشين. الروبووات لعملاقة (معروفة ب سمية "ميكا") حتى هي شكل شايع من الشكال د لمانݣا و لآنيمي د الشوونين. لي بدا ب مازينݣر زيد و تطوور ل ݣانضام و ماكروس و زيد و زيد. لي هوما روبواات عملاقة كايسوݣها بنادم.

وخا لمانݣا و لآنيمي د الشوونين تزادو ترقاو ف هاد لعوام كاملة، الشوونين مازال متمحور ب شكل كبير على لحل د الصيراعات ب لكومبا، غير هو هادشي ماشي لحاجة لوحيدة لي نقدرو نقولوها. كاين بزاف د لمانݣات و لآنيميات د لكوميديا الرومانسية لي معروفة بسمية ("هاريم" جات من كلمة "حريم" ب لفوصحى) فيها كاستينݣ كبير من لكاركطيرات النتوات لي ملهوفين على لهتيمام د لپروطاݣونيست الدكر، لي كايكون ف لعادة شخص متردد و ماتايقش ف راسو، بحال ف طينشي مويو!، لوف هينا و تو لاڤ روو. إيكزومپلات خرين على لمانݣات د اللامطايفة هي لمانݣات د الرياضة بحال صلام دانك و يوواموشي پيضال و أمير التينيس.

من غير لعنف و لكومبا، واحد لخصلة د بزاف د لمانݣات و لآنيميات د الشوونين هي السرعة ف نقيل لحدات فين لآكشن و لآدرينالين كايكون عليهوم التركيز كتر من لحبكة.

## لفرق بين مانݣا د الشوونين و مانݣا د الشوجو
ب النيسبة ل الستيل، لمانݣا د الشوونين ف لقصة ديالها على لعموموم ݣاعما كاتكون "ملونة" و "مزوهرة" كيف لمانݣا د الشوجو كا معدل، وخا الستيل د الرسيم لي كايتستعمل كايعتامد كليا على لمانݣاكا. من لموهيم تعرف بلي حتى خصلة من هاد لخصايل شرط ديال مانݣا د الشوونين، و ف لغالب الطريقة لوحيدة باش تيقن من لمانݣا واش شوونين ولا لا، هي تعرف إينا مجلة تنشرات فيها لمانݣا.

## لمجلات د الشوونين ب لمانݣا ديالهوم
### [[شووݣاكوكان]]

### [[كودانشا|كوضانشا]]

### [[شووييشا]]

### آكيطا شوطين
**شوونين تشامپيون لسبوعية**
* باكي لݣراپلر
* بيسطارز
* بابيل
* يوواموشي پيضال

## مصادر

تصنيف:مانݣا شوونين
تصنيف:مصطلحات د لمانݣا و لآنيمي
عبد الصادق بن عيسى

**عبد الصادق بن عيسى** (مزيود ف 1961 ف الدارلبيضا، توفى ف 26 ماي 2024 ف طانجا) كاتب و إعلامي مغريبي، لي كان رئيس ميدي 1 راديو. كان معروف ب لأسلوب لخاص ديالو ف لمعاودة د لقيصاص لبوليسية ف الراديو د لمغريب.

## لكاريير
بدا بن عيسى خدمتو ف راديو ميدي 1 ف 1981 على عمر د 20 عام. تعلّم تماك الساس ديال لخدمة لإداعية، و تّقتارح عليه برنامج "ملفات بوليسية" لي كان معتامد على مدكرات عبد اللطيف بوحموش، و كان كيتضمّن قضيّات كان شهدها ؤلا تعاطى ليها. تميّز بن عيسى ب أسلوب واعر ديال لمعاودة د لقيصاص، لي فيه بزاف د التشويق و خلاه يولي من أشهر لأصوات د الراديو ف لمغريب.

## برامج ديالو

* ملفات الشرطة
* هاربون
* مهمشون
* وجوه من الظل
* لحظات من التاريخ

## مصادر

تصنيف:ناس توفاو ف طانجا
تصنيف:ناس تزادو ف الدار البيضا
تصنيف:ناس د الدار البيضا
تصنيف:وفيات 2024
تصنيف:زيادة 1961
تاكسابت

[بديل=Cattle feedlot|يسار|تصغير|عزيب ديال البݣر ف [كولورادو ف ميريكان ]]
**تاكسّابت** هو فرع ديال الفلاحة متخصص ف تربية البهايم على ودّ اللحم، الحليب، البيض، ؤلا الجلود ديالها ؤ حتى حوايج خرين اللي يقدو يتستاغلّو فيها. كايدخل فيها ݣاع الشغل اليومي اللي عندو علاقة بالتهلّو ف البهايم بحال السريح، التعلاف، تكثار العدد، التولاد، التطباب، التجواج بالتعازيلة ؤ التربية ديال وليدات البهايم باش يكبرو. تاكسّابت عندها تاريخ طويل كايبدا مع الثورة النيوليتية فاش يالله بداو البشر كايشدّو لارض ف بلاصة وحدة ؤ بداو كايربّيو البهايم هادي شي 9.000 عام قبل الميلاد بحال هاكداك ل دابا، الشي اللي كايخليها تكون سابقة الفلاحة ديال أول محاصل من طرف الحضارات القدام بحال المصريين القدام اللي كانو كايربّيو البݣر، الغنم، الماعز، ؤ الحلالف ف الفيرمات.

## مصادر

تصنيف:حرفة
تصنيف:تربية د لحيوانات
تصنيف:تفاعول بين بنادم و لحيوان
تصنيف:كسيبة
تصنيف:تهلية ف لحيوان
مضايغي

تصغير|بڭرة لّي كاتجرّ
تصغير|نعجة لّي كاتجرّ
**لمضايغي** (ب لفصحة: *لمجترّ*) هوّ **بهيمة لي كاتجرّ** يعني لي كاتصرط لحشيش (و لعلف) لّي كاتاكلو بلا ما تمدغو.

منبعد، كاتجرّ لماكلة من لكرشة لي ف فمها باش تمعسها.

منبعد، كاتبلعها مرّة تّانية.

## بعض لبهايم من هد شّكل
* بڭرة
* غنم
* معاز
* أروي
* غزال

## نويطات

## مصادر

تصنيف:بزوليات عواشبية
تصنيف:مضايغيات
تصنيف:بالينومضايغيات
براتيسلاڤا

**براتيسلاڤا** (بالصلوڤاكية: **Bratislava**، بلهنڭارية: **Pozsony**) هي لعاصيما د صلوڤاكيا و أكبر مدينة فيها. قبل من 1919، كانت طرف من لإمبراطورية النمساوية لهنڭارية، و كانت عندها سمية بلألمانية (**پريسبورڭ - Preßburg**). جات ف لجنوب لغربي د لبلاد، على لواد ديال الدانوب. براتيسلاڤا قريبة بزاف من لحدود ديال النمسا و هنݣاريا. بينها و بين ڤيينا، لعاصيما د النمسا غي شي 80 كيلوميطر تقريبا.

براتيسلاڤا عندها تاريخ قديم، و فيها باطيمات فايتين 1000 عام د لعمر، بحال لقلعة ديالها اللي تبنات ف لقرن التاسع. هي لعاصيمة ديال صلوڤاكيا من نهار ستاقلات لبلاد ف 1993، من بعد ما كانت طرف ف تشيكوصلوڤاكيا. تيسكنو فيها تقريبا نص مليون د الناس، و فيها أكبر مطار دولي ديال لبلاد.

## مصادر


تصنيف:صلوڤاكيا
تصنيف:عواصم ديال بلدان
تصنيف:تأسيسات د 907
لحسن زينون

**لحسن زينون** (مزيود ف 1944، توفى ف 16 يناير 2024) شطاح، كوريݣرافي، و موخريج مغريبي. كيتّعتابر زينون أهم كوريوݣرافي مغريبي.

## لحياة و لكاريير ديالو
تّولد لحسن زينون ف لحي لمحمدي ف كازا. بّاه كان خدّام ؤڤري ف السكة د التران. ف 1958، دخل ل لكونصيرڤاطوار د كازا، فين تعرّف على الشطيح لعصري. دّا زينون الجايزة اللولة ديالو ف الشطيح من لمعهد لبلدي ديال الدارلبيضا ف 1964، ولايني الطلب ديالو باش ياخد منحة باش يقرا على برا ترفضات. منين بّاه كتاشف بلي لحسن كان طالب ف لكونصيرڤاطوار، جرّا عليه من الدار.

مشى زينون من بعد ل بلجيكا حيت كان باغي يخدم معا موريس بيجار، لي نصحو باش يتقيد ف لكونصيرڤاطوار د الشطيح د بروكسيل. ملي ولّا زينون نجم ف الشطيح، خدم معا كوريݣرافيين معروفين بحال پيتر فان دييك، خورخي لوفيبر، ؤندي لوكلير، هانا ڤوص، جان برابان، جانين شارا، و غيرهوم. ف 1973، رجع ل لمغريب باش يعاون ف تطوير الشطيح لعصري تماك، ولايني لمجهودات ديالو ماخداتش هتيمام. الرجوع ديالو خلاه يتصالح معا بّاه، لي عرض عليه باش يحضر ل واحد لعرس، و لحسن وصف هاد التجربة ب هاد لمقولة "شفت لواليد كيشطح، و تماك عرفت بلي تصالحنا".

ف 1978، أسس مدراسة و فرقة د لبالٖي معا مراتو ميشيل باري ب عنوان "بالٖي-مسرح زينون"، لي تخرجو منها عدد د الشطاحين منهوم ولادو بجوج. حاول باش يأسس فرقة وطنية ديال الشطيح لبلدي، ولاكين لمشروع تّرفض من عند لماليك لحسن التاني. بسباب هاد الصعوبات، تّاجه ل مجالات فنية خرة بحال الرسيم ب الزيت. من 1982، دار زينون لكوريوݣرافيا ديال أفلام مغريبية و دولية. ف 1991، رجع ل الشطيح، و أسس مدراسة جديدة لي قرّاو فيها مراتو و ولادو.

من عام 2001، بدا كيدير لإخراج ديال أفلام قصيرة و طويلة. ف 2003، تعيّن زينون مدير د لمهرجان د مراكش د لفنون الشعبية.

توفى لحسن زينون على عمر د 79 عام بسباب نزيف ف الدماغ.

## فيلموݣرافيا

## جوايز و تشريفات
* 11 شتنبر 2003: 50px وسام ليوپولض من درجة فارس

## مصادر

تصنيف:زيادة 1944
تصنيف:موخريجين مغاربا
تصنيف:ناس توفاو ف الدار البيضا
تصنيف:وفيات 2024
تصنيف:ناس تزادو ف الدار البيضا
تصنيف:ناس د الدار البيضا
تصنيف:مغاربا د لقرن 20
تصنيف:مغاربا د لقرن 21
ليوبليانا

**ليوبليانا** (بالصلوڤينية: **Ljubljana**) هي لعاصيما د صلوڤينيا و أكبر مدينة فيها. جات ف لوسط د لبلاد، و هي لعاصيما ديالها ملّي ستاقلات من يوݣوسلاڤيا ف 1991. تيسكنو فيها تقريبا 300.000 واحد.

ليوبليانا عندها تاريخ قديم، و فيها قصر هضرو عليه لمؤرخين من لقرن 12. أقدم رويضة د لخشب ف لعالم تكتاشفات ف النواحي د ليوبليانا ف عام 2002، و تيتقدّر لعمر ديالها بكتر من 5200 عام.

## مصادر


تصنيف:صلوڤينيا
تصنيف:عواصم ديال بلدان
البلايك ديال الماطريكول فالمغريب

تصغير|بلاكة د الماطريكول تاع طوموبيلة عادية ف المغريب.
**البلايك ديال الماطريكول ديال الطوموبيلات ف المغريب** هوما بلايك كايكونو ف اللور ؤ القدام ديال الطوموبيلة ؤ اللي كايكون فيهم واحد الشرتلة ديال الأرقام اللي كاتمكن من التعريف ديال الطوموبيلة ؤ مولاها. السيسطيم ديال البلايك اللي كاين دابا بدات الخدمة بيه ف 2000.

## السيسطيم ديال الماطريكول اللي كاين دابا
السيسطيم ديال بلايك الماطريكول اللي كاين دابا ف المغريب كايحتارم واحد النورم جديدة اللي بدات بيها الخدمة ف عام 2000. هاد الكونفيݣورة الجديدة اللي كاتبدا من ليسر لليمن و كاتتكوّن من واحد الشرتلة ديال خمسة النماري ف ليسر ما بينات 00,001 ؤ 99,999 ؤ اللي كاتوافق النمرة ديال التقياد ديال الطوموبيل. تابعاها حرف ديال الهجا عربي (أ، ب، ج، د، ه، و...) اللي جا وسط البلاكة محصور ما بينات جوج بودرات كوحل تابعاه نمرة ع ليمن ديال العمالة ؤلا الإقليم اللي تسجلات فيه الطوموبيلة

## تقياد المراكب حسب العمالة ؤ الأقاليم

## الطوموبيلات الجداد
الطوموبيلات اللي يالاه مشريين جداد ف المغريب كايركّبو ليهم واحد البلاكة موقّتة فيها 6 النماري على ليسر ؤ كلمة "WW" على ليمن بالبيض بالكحل على خلفبة بيضة.

## البوليس، الجادارميّا، العسكر، المرود، ؤ البومبّيا
المراكب ديال البوليس كايركّبو ليهم بلاكة مكونة من نماري ف ليسر مكتوبين بالبيض فوق الكحل ؤ حرف الشين على ليمن مكتوب ب لحمر فوق لبيض.

100x100بك

المراكب ديال الجادارميّا كايركّبو ليهم بلاكة مكونة من نماري ف لوسط مكتوبين ب لبيض فوق لكحل ؤ كلمة «الدرك» على ليمن مكتوبة ب لحمر فوق الرمادي ؤ السامبول ديال الجادارميّا ع ليسر.

المراكب ديال العسكر كايركّبو ليهم بلاكة مكونة من كلمة «ق م م» ف الوسط تابعاها على ليسر شرطة تابعاها شرتلة تاع النماري كاملين بيهم مكتوبين بالبيض على لكحل ؤ على ليمن ݣاع ديال البلاكة كانية الراية ديال المغريب ؤ السامبول ديال العسكر ف ليسر ݣاع تاع البلاكة.

100x100بك

المراكب ديال المرود كايركّبو ليهم بلاكة فيها على ليمن حروف «ق س» مكتوبين بالحمر فوق من لبيض ؤ على ليسر شرتلة تاع النماري مكتوبين ب لبيض فوق الكحل.

100x100بك

المراكب تاع البومبيّا ؤ لابيلانص (الوقاية المدنية) كايركّبو ليهم بلاكة بيضة مكتوب على ليمن ديالها «و م» ب لحمر ؤ على ليسر ديالها شرتلة تاع النماري ب لكحل.

100x100بك

## طوموبيلات الدولة
طوموبيلات الدولة ف المغريب كايركّبو ليهم بلايك فيهم ع ليمن كلمة «المغرب» مكتوبة ب لحمر على لبيض ؤ ع ليسر شرتلة تاع النماري مكتوبين ب لبيض على لكحل.

الطوموبيلات ديال الجماعات ف المغريب كايكونو عندهم بلايك كوحل مكتوب عليهم بالبيض شرتلة تاع النماري تابعهم حرف «ج» ؤلا "J".

100x100بك

## الطوموبيلات ديال المسؤولين الكبار
الطوموبيلات د الدولة اللي كايركبو فيهم الوزارا كايوكونو بحال البلايك العاديين غا هوما فيهم "99" ع ليمن.

الطوموبيلات د الدولة اللي كايركبو فيهم الولات كايوكونو بحال البلايك العاديين غا هوما فيهم "96" ع ليمن.

الطوموبيلات د الدولة اللي كايركبو فيهم لعمال ؤ رؤاسا د لمجالس لإقليمية كايكونو عندهم بلايك كوحل مكتوب عليهم ب لبيض "W" متبوعة بشرتلة تاع النماري.

## الطوموبلات الدپلوماسيين
الطوبيلات اللي كايركبو فيهم الهيئات الديپلوماسية ف المغريب كاتكون عندهم بلاكا ب الشيبي مكتوب عليها بالكحل شرتلة تاع النماري ف الوسط ؤ عبارة «هـ د المغرب» ع ليمن ؤ عبارة «C D MAROC» ع ليسر.

100x100بك

## مصادر

تصنيف:طرونسپور ف لمغريب
كونان ولد لمستقبل

**كونان ولد لمستقبل** ولا **عدنان و لينا** ( ب الجاپونية 未来少年コナン، ميراي شوونين كونان) هي سيرية د لآنيمي تلفازي جاپونية د التعاويد لعيلمي د مور لقيامة، محركة من ستوديو نيپون آنيمايشون و من إخراج هاياو مييازاكي. هي آضاپطاسيو د الريواية د 1970، لمد الهايل، د لكاتيب لميريكاني د التعاويد لعيلمي آلكزاندر كيي. السيرية د 26 حلقة، تبتّات ف قناة إن إتش كاي جينيرال بين أبريل و أكتوبر 1978.

جوج د لأفلام د لآنيمي من هاد السيرية تطلقو ف 1979 و 1984. سپينؤووف د السيرية، معنونة كونان ولد لمستقبل II: مغامرات طايݣا، فيها 24 حلقة تبتّات ف قناة تي بي إس من أكتوبر 1999 حتى ل أبريل 2000.

## لحبكة

مبازية على لمد لهايل د آلكزاندر كيي، لقصة محطوطة ف مستقبل مور-نووي. لرض تقريبا كلها ولات منقوعة ف لما. إنداستريا، ݣزيرة متفوقة طيكنولوجيا، هي لعاصيمة د هاد لعالم الجديد. كونان (عدنان) هو لولد لوحيد لي نجا ف لمحاولة د لهروب د شي رباعة د رواض لفاضاء من كوكب لرض ف لوقيتة لي لقنابل طايحة. غادي يتلاقى معا واحد لبنت سميتها لانا (لينا)، و منين غادي تولي مخطوفة من لجنود د إنداستريا، كونان غايمشي يحاول يعتقها.

## الشخصيات

* **كونان** ب صوت نوريكو أوهارا
* **لانا** ب صوت مييِكو نوبوساوا
* **جيمسي** ب صوت كازويو آووكي
* **ليپكا** ب صوت إييِماصا كايومي
* **دوكتور بريياك لاو** ب صوت ماصاطو يامانووتشي
* **مونصلي** ب صوت ريهوكو يوشيدا
* **ضايص** ب صوت إيتشيروو ناݣاي
* **لوك** ب صوت هيدييوكي طاناكا
* **أورلو** ب صوت هيرويا إيشيمارو
* **طيرا** ب صوت نوريكو تسكاسي
* **الجد** ب صوت ماصاطو يامانووتشي

## مصادر

تصنيف:سيريات د آنيمي تلفازي بدات ف 1978
تصنيف:أفلام آنيمي د 1979
تصنيف:أفلام آنيمي د 1984
تصنيف:أفلام د 1979
تصنيف:أفلام د 1984
تصنيف:سيريات د الرسوم مبازية على ريوايات
تصنيف:سيريات د آنيمي تلفازي بدات ف 1999
ف (مانݣا)

**ف** ؤلا **إف** (لعنوان لأصلي **F**) هي سيرية د لمانݣا جاپونية على الراسينݣ د الطوموبيلات كتبها و رسمها نوبورو روكوضا. لمانݣا تسلسلات ف لمجلة د فيئة السينين، بيݣ كوميك سپيريتس د شوݣاكوكان من 1986 ل 1992، الشاپيطرات دياولها تجمعو ف 28 طانكووبون. لقصة كاتتبع ݣونما آكاݣي، دري من لعروبية لي حقق حلامو ف التسابيق ف طوموبيلا د لفورميلا وان. السيرية تبعاتها إف ريجينيريشون (2002-2006)، إف فاينال (2009-2011)، و إف فاينال كومپليت (من 2020 ل دابا).

سيرية د آنيمي تلفازي د 31 حلقة تآضاپطات، من تحريك ستوديو ديين، تبتّات ف قناة فوجي تي ڤي من مارس حتى ل دجنبر 1988.

ف عام 1991، إف ربحات جايزة الشوݣاكوكان ل لمانݣا ال36 ف لفيئة لعامة.

## لحبكة

ݣونما آكاݣي هو واحد لموراهيق، طايش و متهور لي قرر يمشي من لعروبية ل مدينة كبيرة باش يرد حلامو حقيقة ف التسابيق ف طوموبيلا د لفورميلا وان. لقصة كاتصور كيفاش مشى هاد لفلاح لبسيط من لعروبية ل لمدينة على ود حلامو.

## الشخصيات

* **ݣونما آكاݣي** ب صوت طوشيهيكو سيكي
* **ݣوروو** ب صوت آكيو أووتسكا
* **صوويتشيروو آكاݣي** ب صوت هيروشي إيطو
* **كازوطو هيجيري** ب صوت هيروطاكا سوزووكي
* **صايوري** ب صوت كازووي طاكاهاشي
* **شووما** ب صوت كييويوكي ياناضا
* **يووما** ب صوت كووجي تسوجيطاني
* **روويكو** ب صوت ريي ساكوما
* **جونكو كوموري** ب صوت ساكيكو طاماݣاوا
* **كينوشطا** ب صوت شيݣيرو تشيبا
* **طاموتسو أويشي** ب صوت شينّوسكي فوروموطو
* **كيشيضا** ب صوت طوورو فورويا
* **ياسوضا** ب صوت يوو يوشيمورا
* **يوكي** ب صوت يووكو ميزوطاني

## مصادر

تصنيف:سيريات د لمانݣا
تصنيف:مانݣا د 1986
تصنيف:سيريات د آنيمي تلفازي بدات ف 1988
تصنيف:مانݣا د 2002
تصنيف:مانݣا د 2009
تصنيف:مانݣا د 2020
تصنيف:مانݣا سينين
تصنيف:مانݣا د شوݣاكوكان
تصنيف:مانݣا د كوضانشا
تصنيف:مانݣا د شوييشا
أسطانا

**أسطانا** (بالروسية و لكازاكية: **Астана**) هي لعاصيما د كازاخستان و تاني أكبر مدينة فيها مورا ألماتي. جات ف الشمال الشرقي د لبلاد، على لواد د إيشيم. هي لعاصيما د لبلاد من 1997. قبل من داكشي كانت ألماتي، اللي هي أكبر مدينة ف كازاخستان، هي لعاصيما.

## التاريخ د السمية
أول سمية ديال هاد لمدينة كانت هي أكمولا، و هادشي ملّي تبنات ف 1810 و كانت قاعدة عسكرية د لجيش الروسي. من مورا ما ولات تابعا للإتحاد السوڤياتي خدات السمية د تسيلينوڭراد (من 1961 ل 1991)، و عاود رجّعات السمية د أكمولا ملّي ستاقلات كازاخستان ف 1991.

ف 1997، تختارت باش تكون عاصيما جديدة د لبلاد، و بدّلات ليها الدولة السمية لأسطانا، اللي تاتعني بلكازاكية "لعاصيما". ف 2019، من مورا ما سالا الرئيس نور سلطان نازارباييڤ لوقت د لحكيم ديالو، بدّلات الدولة السمية د لمدينة ل"نور سلطان"، باش تكرّمو. ولكن ف 2022، و من مورا بزاف د لمضاهرات و لمشاكل السياسية اللي وقعو ف لبلاد، عاود رجعات السمية ديال أسطانا باش تبيّن الدولة باللي قطعات مع لوقيتة ديال نازارباييڤ.

## مصادر


تصنيف:كازاخستان
تصنيف:عواصم ديال بلدان
تصنيف:عواصم آسيوية
پريشتينا

**پريشتينا** (بلألبانية: **Prishtinë**، بالصربية: **Приштина**، ولاّ: **Priština**) هي لعاصيما د كوصوڤو و أكبر مدينة فيها. جات ف الشمال الشرقي د لبلاد، حدا الجبال د ڭولياك. تيسكنو فيها شويا كتر من 160.000 واحد، و هو الشي اللي تيخليها تكون تاني أكبر مدينة ف لعالم تاتّهضر فيها لألبانية، مورا تيرانا، لعاصيما د ألبانيا.

لبلاصة اللي فيها پريستينا عندها تاريخ طويل و حكموها بزاف د لبلدان منها لإمبراطورية الرومانية و لعتمانيين و لمملكة د صربيا و يوݣوسلاڤيا. ف 2008، و من مورا حرب طويلة بقات 18 لعام، علنات كوصوڤو لإستقلال ديالها من صربيا، و لعاصيما ديالها من ديك الساعة هي پريشتينا.

پريشتينا فيها مطار دولي، اللي هو أكبر واحد ف لبلاد، و معروفا باللي لباطيمات ديالها مرونين و ما فيهمش شي تنسيق مقاد، و هو اللي خلا بزاف د الناس يقولو عليها باللي هي من أخيب لعواصم ف ؤروپا.

## مصادر


تصنيف:كوصوڤو
تصنيف:عواصم ديال بلدان
وان پيس (فيلم)

**وان پيس** (كايعيطو ل لفيلم عاوتاني ب سمية **وان پيس: لفيلم**) هو فيلم آنيمي جاپوني طلقو ستوديو طوويي آنيميشون ف عام ل 2000. هو أول فيلم تبازا على السيرية د لمانݣا د وان پيس، هاد لفيلم بوحدو ف السيرية لي خدّم لآنيماسيو د سيلولويْد. تطلق لفيلم ف 4 مارس 2000، لحدات د لفيلم كاتاخد بلاصة ف وقيتة السيزو اللولى د وان پيس ف لآركات اللولى د لقصة، "إيست بلوو صاݣا".

## لحبكة

كان واحد لمرة واحد لقرصان معروف ب سمية لقرصان الدهبي لعضيم وونان، لي ملك تلت د الدهب لي ف لعالم. دازو شي عوام ، لوجود د لقرصان تلاشى، و أسطورة بانت كاتقول بلي لپيراط غبر هو و دهبو ف شي ݣزيرة نائية، ݣزيرة لي لقراصنة باقيين كايقلبو عليها، وسط سفينة ميري لغادية، لوفي و كليكتو، جاهوم الجوع و ولاو طايشين، و سرقو ليهوم لكنز. ف محاولة باش يرجعو لكنز، هدمو لباطو د لهروب، و هوما مݣيديهوم دري صغير سميتو طابييو، لي مقبوط من لقراصنة د إل دراݣو. لحب د إل دراݣو ل الدهب خلاه يقلب على ݣزيرة وونان، و ب فضل خاريطة د لكنز د وونان، لقى الدهب. ف هاد ساعات، الطاقم د لوفي تفرقو، و وخا ب سباب ضوروفهوم لخاصة، خاصهوم يلقاو طريقة باش يوقفو إل دراݣو من مليك الدهب د وونان.

## الشخصيات

* **مونكي دي لوفي** ب صوت مايومي طاناكا
* **رورونوا زورو** ب صوت كازويا ناكاي
* **نامي** ب صوت آكيمي أوكامورا
* **أوسوپ** ب صوت كابّيي ياماݣوتشي
* **إل دراݣو** ب صوت كينجي أوتسومي
* **ݣانزو** ب صوت طاكيشي آونو
* **طابييو** ب صوت يوكا إيماي
* **وونان** ب صوت ناتشي نوزاوا
* **لحجاي** ب صوت ماهيطو أووبا
* **ݣانزو صغير** ب صوت طايكي ماتسونو
* **وونان صغير** ب صوت طاكيشي كوساو
* **ضاني** ب صوت شينسكي كاساي
* **ديني** ب صوت طوشيهيرو إيطوو
* **ضوني** ب صوت تسورومارو صاكاي

## مصادر

تصنيف:أفلام د 2000
تصنيف:أفلام آنيمي د 2000
تصنيف:أفلام آنيمي مبازية على مانݣا
تصنيف:وان پيس
زاݣريب

**زاݣريب** (بلكرواتية: **Zagreb**) هي لعاصيما د كرواتيا و أكبر مدينة فيها. جات ف الشمال د لبلاد، على لواد د ساڤا، حدا لحدود مع صلوڤينيا. هي لعاصيما د لبلاد من 1991، لعام اللي خرجات فيها كرواتيا من يوݣوسلاڤيا.

زاݣريب عندها تاريخ قديم، كيرجع للوقت ديال الرومان، و فيها بزاف د لباطيمات تبناو ف لقرن 11 و 12 باقين تال دابا. تيسكنو فيها تقريبا 700.000 واحد، و فيها أكبر مطار ف كرواتيا. زاݣريب فيها أقصر طيليفريك ف لعالم، الطول ديالو غي 60 ميطرو صافي.

## مصادر


تصنيف:كرواتيا
تصنيف:عواصم ديال بلدان
تصنيف:تأسيسات د 1094 ف ؤروپا
تصنيف:تأسيسات د لقرن 11 ف كرواتيا
عبدلعالي عبدلمولى

**عبدلعالي عبدلمولى** (مزيود ف 15 ماي 1948، توفى ف 9 فبراير 2024) كان بيزنيسمان و سياسي مغريبي. كان داخل ف حيزب لعدالة ؤ تنمية.

عبدلمولى كان مؤسس و مدير ديال شركة كوماريت. ف 2011، تّنتاخب عضو ف مجلس النواب ف دايرة د سيدي قاسم.

## مصادر

تصنيف:زيادة 1948
تصنيف:وفيات 2024
تصنيف:ناس تزادو ف الجديدة
تصنيف:مغاربا ف لبيزنيس
تصنيف:ناس د الجديدة
تصنيف:ناس توفاو ف طانجا
تصنيف:حيزب لعدالة ؤ تنمية (لمغريب)
تصنيف:عضو ف مجلس النواب (لمغريب)
ليستة د لمجلات د لمانڭا الجاپونية على حساب التوزيع

هاد الصفحة فيها **ليستة ديال لمجلات د لمانڭا الجاپونية على حساب التوزيع**، مابين 1 أبريل و 30 يونيو 2023. هاد لإحصائيات جمعاتهوم الجمعية الجاپونية ديال الناشرين د لمجلات، و كيتجددو كلا 3 شهور. التحديتات د لإحصائيات كيتدارو مدة طويلة مور لفترة لي كيشيرو ليها، بسباب لوقت و لمجهود لي كيشدّو ف التحضير ديالها.

## التوزيع ديال لمجلات الدورية

## لمجموع ديال التوزيع
هاد الطابلو فيه إحصائيات على التوزيع ديال لمجلات من نهار بداو تال جوايه 2018.

## نويطات

## مصادر

تصنيف:مجلة د لمانݣا
طانكوبون

تصغير|طاجييرات عامرين ب طانكوبونات ديال لمانڭا
**الطانكوبون** (ب الجاپونية 単行本، حرفياً "كتاب مستاقل") هوّ واحد لمجموعة ديال الشاپيطرات ديال شي مانڭا على شكل كتاب مطبوع. هاد الشاپيطرات عادةً كيكونو ديجا خرجو بشكل دوري (كلا سيمانة ؤلا كلا شهر) ف مجلة ديال لمانڭا. الطانكوبونات كيقدرو يخرجو ف نفس لوقت معا السيرية د لمانڭا، كلما تًجمع واحد لعدد د الشاپيطرات. مصطلح "طانكوبون" الجاپوني ولّا مخدّم ف لوغات خرين بحال النڭليزية. ف الجاپون، الطانكوبون كيتّعتابر فورما صطوندار ديال لكتوبا، زيادة على شينشو ** و بونكوبون.

الطانكوبون كيكون ب جودة عالية كتر من لمجلة لأصلية فين كانت تنشرات لمانڭا، و يقدرو يكونو عندو بزاف د لفورمات، ولايني عادةّ كيكون إما B6 الجاپوني (18سم ف 25سم) ولّا إيزو B5 (14,8سم ف 21سم).

## مصادر

تصنيف:كتوبا على حساب النوع
تصنيف:مصطلحات د لمانݣا و لآنيمي
ديجيمون آدڤينتشر (فيلم آنيمي)

**ديجيمون آدڤنتشر** ( ب الجاپونية デジモンアドベンチャー، ديجيمون آضوبينتشآ، مغامرة الديجيمون)، هو فيلم آنيمي جاپوني قصير، خرجو مامورو هوصوضا ف أول إيخراج ليه، سيناريو رييكو يوشيدا و من إينتاج طوويي آنيميشون. لفيلم پارتيا من لفرانشايز ديال ديجيمون. ل فيلم أول فيلم د الديجيمون، و كايخدم كا بدية ل السيرية د 1999 ب نفس السمية. لفيلم تطلق ف السينيما ف 6 مارس 1999 ف الجاپون، فيه 20 دقيقة.

## لحبكة
أخ و ختو كتاشفو بلي لعالم الرقمي مكاينحصرش غير ف التواني و لجزاء ف التانية، منين واحد لمخلوق حي خرج من وسط لورديناطور د لعائيلة. لمغامرات د واحد لݣروب د الدراري صغار كاتبدا معا بدا يبان واحد لوحش رقمي ف لعالم الحقيقي.
## لكاستينݣ
* **طوشيكو فوجيطا** ف دور طايتشي ياݣامي
* **كاهي آراكي** ف دور هيكاري ياݣامي
* **تشيكا ساكاموطو** ف دور كورومون
* **يوشيكو ساكاكيبارا ف دور مت طايتشي
* **هيرويا إيشيمارو** ف دور بات طايتشي
* **يومي طووما''' ف دور ميكو لقط

## مصادر

تصنيف:أفلام د 1999
تصنيف:أفلام آنيمي د 1999
تصنيف:أفلام آنيمي قصيرة